b'\n_START_ARTICLE_\nTimok\n_START_SECTION_\nSvrlji\xc5\xa1ki Timok\n_START_PARAGRAPH_\nTimok starter som Svrlji\xc5\xa1ki Timok (\xd0\xa1\xd0\xb2\xd1\x80\xd1\x99\xd0\xb8\xd1\x88\xd0\xba\xd0\xb8 \xd0\xa2\xd0\xb8\xd0\xbc\xd0\xbe\xd0\xba) nord i Svrljigfjellene n\xc3\xa6r landsbyen \xc5\xa0esti Gabar. Den renner vestover og passerer mange landsbyer f\xc3\xb8r den kommer til landsbyen Svrljig, som har gitt navn til denne delen av elven. Etter at den har passert flere landsbyer m\xc3\xb8ter den Trgovi\xc5\xa1ki Timok og sammen danner de Beli Timok.\n_START_SECTION_\nBeli (Hvite) Timok\n_START_PARAGRAPH_\nBeli Timok (\xd0\x91\xd0\xb5\xd0\xbb\xd0\xb8 \xd0\xa2\xd0\xb8\xd0\xbc\xd0\xbe\xd0\xba; \xc2\xabHvite Timok\xc2\xbb) fortsetter nordover, parallelt med grensen mellom Serbia og Bulgaria. Elven renner blant annet forbi den st\xc3\xb8rre landsbyen Grljan, og par kilometer senere renner den gjennom Zaje\xc4\x8dar som er den st\xc3\xb8rste byen langs elva. Her m\xc3\xb8ter Beli Timok elven Crni Timok fra \xc3\xb8st, og fortsetter som Veliki Timok. Lengden til Beli Timok er 51 km (115 km med Svrlji\xc5\xa1ki Timok) og den har et nedslagsfelt p\xc3\xa5 2\xc2\xa0167 km\xc2\xb2. Tidligere ble den kalt Knja\xc5\xbeeva\xc4\x8dki Timok (\xd0\x9a\xd1\x9a\xd0\xb0\xd0\xb6\xd0\xb5\xd0\xb2\xd0\xb0\xd1\x87\xd0\xba\xd0\xb8 \xd0\xa2\xd0\xb8\xd0\xbc\xd0\xbe\xd0\xba).\n_START_SECTION_\nVeliki (Store) Timok\n_START_PARAGRAPH_\nDen siste delen av elven blir kalt Veliki Timok (\xd0\x92\xd0\xb5\xd0\xbb\xd0\xb8\xd0\xba\xd0\xb8 \xd0\xa2\xd0\xb8\xd0\xbc\xd0\xbe\xd0\xba; \xc2\xabStore Timok\xc2\xbb) eller bare Timok. Elven renner ikke gjennom st\xc3\xb8rre befolkningsomr\xc3\xa5der (men renner bare 7 km fra Negotin). 15 km f\xc3\xb8r elva munner ut i Donau blir Timok en grenseelv, og passerer de bulgarske landsbyene Bregovo og Balej. Elvemunningen er det nordvestligste punktet i Bulgaria og dessuten det laveste punktet i Serbia, bare 28 meter over havet. Middelvannf\xc3\xb8ringen er 24 m\xc2\xb3/s, men dette kan i perioder \xc3\xb8ke til 40 m\xc2\xb3/s. Timok er en del av nedslagsfeltet til Svartehavet.\n_START_SECTION_\nStrma reka-Trgovi\xc5\xa1ki Timok\n_START_PARAGRAPH_\nTrgovi\xc5\xa1ki Timok (\xd0\xa2\xd1\x80\xd0\xb3\xd0\xbe\xd0\xb2\xd0\xb8\xd1\x88\xd0\xba\xd0\xb8 \xd0\xa2\xd0\xb8\xd0\xbc\xd0\xbe\xd0\xba) har sitt utspring p\xc3\xa5 vestsiden av Balkanfjellene, like nedenfor det h\xc3\xb8yeste fjellet i Serbia, Mid\xc5\xbeor, mindre enn en kilometer fra den bulgarske grensen, som Strma reka (\xd0\xa1\xd1\x82\xd1\x80\xd0\xbc\xd0\xb0 \xd1\x80\xd0\xb5\xd0\xba\xd0\xb0; \xc2\xabbratt elv\xc2\xbb). Elven renner \xc3\xb8stover og s\xc3\xb8r for fjellet Jadovnik, f\xc3\xb8r den renner nordover og blir Trgovi\xc5\xa1ki Timok. Ved landsbyen Knja\xc5\xbeevac renner elven sammen med Svrlji\xc5\xa1ki Timok fra s\xc3\xb8rvest og danner Beli Timok.\n_START_SECTION_\nCrni (Svarte) Timok\n_START_PARAGRAPH_\nCrni Timok (\xd0\xa6\xd1\x80\xd0\xbd\xd0\xb8 \xd0\xa2\xd0\xb8\xd0\xbc\xd0\xbe\xd0\xba; \xc2\xabSvarte Timok\xc2\xbb) har sitt utspring p\xc3\xa5 nordsiden av fjellet Veliki Maljenik i Ku\xc4\x8daj \xc3\xb8st i Serbia. Den renner hovedsakelig nord\xc3\xb8stover og forbi mange sm\xc3\xa5 landsbyer.  I denne dalen finnes ogs\xc3\xa5 Gamzigrad, en viktig arkeologisk utgraving fra romertiden. Ved Zaje\xc4\x8dar, etter 84 km, munner elven ut i Beli Timok, og de danner sammen Veliki Timok. Flere av sideelvene kommer fra det kraftig forurensete omr\xc3\xa5det i Bor, der det graves ut kopper, og disse forurenser Crni Timok, som igjen er den st\xc3\xb8rste forurensingskilden til Timok.\n_START_SECTION_\n\xc3\x98konomi og \xc3\xb8kologi\n_START_PARAGRAPH_\nVed \xc4\x8cokonjar ble Sokolovica vannkraftverk opprettet i 1947-1951. Elven har potensial for ytterligere vannkraftutbygging, men dette er ikke blitt utnyttet. _NEWLINE_Det \xc3\xb8kologiske systemet i elven er kraftig \xc3\xb8delagt p\xc3\xa5 grunn av gruvedrift og tungmetallindustri i Bor og Krivelj, og forurenser Donau med bly, kobber og kadmium._NEWLINE_Elvedalen er en naturlig rute for vei og jernbane mellom Ni\xc5\xa1 og Prahovo.'